Document ID: 32008R1132

KOMISIJAS REGULA (EK) Nr. 1132/2008
(2008. gada 13. novembris),
ar ko atļauj kuģiem, kuri peld ar Zviedrijas karogu, atsākt zvejot rūpnieciskās zivis Norvēģijas ūdeņos IV zonā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1), un jo īpaši tās 26. panta 4. punktu,
ņemot vērā Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (2), un jo īpaši tās 21. panta 3. punktu,
tā kā:
(1)
Padomes 2008. gada 16. janvāra Regulā (EK) Nr. 40/2008, ar ko 2008. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Kopienas ūdeņos un - attiecībā uz Kopienas kuģiem - ūdeņos, kur nepieciešami nozvejas limiti (3), ir noteiktas kvotas 2008. gadam.
(2)
Zviedrija 2008. gada 27. maijā saskaņā ar Regulas (EEK) Nr. 2847/93 21. panta 2. punktu paziņoja Komisijai, ka tā ir paredzējusi no 2008. gada 30. maija aizliegt zvejot rūpnieciskās zivis Norvēģijas ūdeņos IV zonā.
(3)
Komisija 2008. gada 5. augustā saskaņā ar Regulas (EEK) Nr. 2847/93 21. panta 3. punktu un Regulas (EK) Nr. 2371/2002 26. panta 4. punktu pieņēma Regulu (EK) Nr. 779/2008, ar ko nosaka aizliegumu kuģiem, kuri peld ar Zviedrijas karogu vai kuri reģistrēti Zviedrijā, zvejot rūpnieciskas zivis Norvēģijas ūdeņos IV zonā no iepriekš minētā datuma.
(4)
Saskaņā ar informāciju, kuru Komisija ir saņēmusi no Zviedrijas iestādēm, Zviedrijai iedalītajā kvotā Norvēģijas ūdeņos IV zonā rūpnieciskās zivis vēl ir pieejamas. Tāpēc ir jāatļauj kuģiem, kuri peld ar Zviedrijas karogu vai ir reģistrēti Zviedrijā, zvejot rūpnieciskās zivis šajos ūdeņos.
(5)
Šai atļaujai jāstājas spēkā 2008. gada 3. septembrī, lai attiecīgo daudzumu rūpniecisko zivju varētu zvejot līdz kārtējā gada beigām.
(6)
Tādēļ Komisijas Regula (EK) Nr. 779/2008 ir jāatceļ no 2008. gada 3. septembra,
IR PIEŅĒMUSI ŠO REGULU.
1. pants
Atcelšana
Ar šo atceļ Regulu (EK) Nr. 779/2008.
2. pants
Stāšanās spēkā
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2008. gada 3. septembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 13. novembrī

Labels: 11
8
18
6